ჩარლი სპრინგი

**ჩარლი სპრინგი** () — ელის ოსმანის გრაფიკული რომანის „გულის გამჩერებელი“ და მისი 2022 წლის ტელეადაპტაციის მთავარი პერსონაჟი, რომლის როლსაც უკანასკნელში ასრულებს ჯო ლოკი. პირველად გამოჩნდა 2014 წლის რომანში „მარტოსული“ ().

## მიმოხილვა
გრაფიკულ რომანში „გულის გამჩერებელი“ და 2022 წლის ტელეადაპტაციაში ჩარლი სპრინგი ნიკ ნელსონის შეყვარებულია. ჩარლი არის გეი, ნიჭიერი დრამერი და წიგნების მოყვარული. ჩარლის ნიკი ღრმად უყვარს და მის ბედნიერებაზე ზრუნავს. ჩარლის ახასიათებს სიჩუმე, მორცხვობა, საკუთარ თავში დაურწმუნებლობა და ცხოველების სიყვარული. იგი საკმაოდ მაღალია, აქვს მუქი, ხუჭუჭა თმა და ლურჯი თვალები. „გულის გამჩერებლის“ ფრენჩაიზის გარდა, ჩარლი ასევე ჩნდება ელის ოსმანის სხვა ნამუშევრებში, როგორებიცაა: „მარტოსული“  (), „ნიკი და ჩარლი“  () და „ეს ზამთარი“ ().

## ისტორია
ჩარლი დაიბადა 27 აპრილს. მისი მშობლები არიან ჯულიო და ჯეინ სპრინგები. ჰყავს უფროსი და, ტორი სპრინგი, და უმცროსი ძმა, ოლივერ სპრინგი. მათი მამა ესპანური წარმოშობისაა, ხოლო დედა ბრიტანელია. ჩარლის ორიენტაცია მისმა მეგობარმა, ტაო სიუმ, შემთხვევით მთელ სკოლაში გაავრცელა. ხშირი ბულინგის, აუტინგისა და ყოფილ შეყვარებულთან, ბენ ჰოუპთან, ტოქსიკური ურთიერთობის შედეგად ჩარლის არაერთი ფსიქიკური დაავადება უვითარდება, ძირითადად, შფოთვა, ანორექსია, დეპრესია და აკვიატება.

## პიროვნული დახასიათება
ჩარლი არის დაძაბული, მორცხვი, მგრძნობიარე და საკუთარ თავში დაურწმუნებელი. მას ასევე ახასიათებს თანაგრძნობის უნარი, განსაკუთრებით ნიკის მიმართ. ჩარლის მოსწონს კითხვა, ძაღლები და დრამებზე დაკვრა. მას ასევე მოსწონს ძველი ბერძნული კლასიკური ლიტერატურა და კიტ ჰარინგის ნამუშევრები. ჩარლის MBTI ტიპი არის ISTP/თავგადასავლების მოყვარული. ტორი მას აღწერს, როგორც სასიამოვნო ადამიანად და შიშობს, ამ თვისებით ხალხი ბოროტად ისარგებლებს. ჩარლი გრაფიკულ რომანში ცაციაა, თუმცა სერიალში — მემარჯვენე, რაც მსახიობის დომინანტური ხელიდან გამომდინარეობს.

## გამოჩენა
### ლიტერატურა
*„მარტოსული“ () (2014)
*„ნიკი და ჩარლი“ () (2015)
*„ეს ზამთარი“ () (2015)
*„რადიო სიჩუმე“ () (2016) 
*„გულის გამჩერებელი“ () (2019–დღემდე)
***ტომი 1* (2019)
***ტომი 2* (2019)
***ტომი 3* (2020)
***ტომი 4* (2021)
***ტომი 5* (2023)

### ტელევიზია
*„გულის გამჩერებელი“ () (2022–დღემდე)

## გამოხმაურება
„გულის გამჩერებელში“ ჩარლის თავგადასავალი წარმოადგენს თვით აღმოჩენისა და პიროვნული ზრდის უნიკალურ ამბავს. ჩარლის ბრძოლა წარსული ბულინგისა და თავდაუჯერებლობის წინააღმდეგ ხაზს უსვამს მის გამძლეობას. ნიკისთვის თავისი სირთულეებისა და თვითდაზიანების შესახებ გამხელა არა მხოლოდ აძლიერებს მათ კავშირს, აგრეთვე ადასტურებს ჩარლის სიმამაცეს, რაც საკუთარ დემონებთან დაპირისპირების უნარით ვლინდება. ჩარლის მიერ სიყვარულისა და მიღების, თანასწორობის ძიება მას მაყურებლებთან მჭიდროდ აკავშირებს, განსაკუთრებით მაშინ, როცა ამ ყოველივეს ისეთ მომხიბვლელ პერსონაჟში პოულობს, როგორიც ნიკია. ჩარლი მოხვდა პირველ ადგილზე *Collider*-ის 2013 წლის „გულის გამჩერებლის“ ტოპ ათი ყველაზე მოსაწონი პერსონაჟის რანგირებულ სიაში.

## შენიშვნები 
## იხილეთ აგრეთვე
*ნიკ ნელსონი („გულის გამჩერებელი“)
*„გულის გამჩერებელი“ (გრაფიკული რომანი)
*„გულის გამჩერებელი“ (ტელესერიალი)

## რესურსები ინტერნეტში
* ჩარლის პერსონაჟის პროფილი
* ელის ოსმანის Tumblr ბლოგი

## სქოლიო
კატეგორია:ბრიტანელი მამაკაცი პერსონაჟები სატელევიზიო დრამაში
კატეგორია:ბავშვი პერსონაჟები ლიტერატურაში
კატეგორია:ბავშვი პერსონაჟები სატელევიზიო დრამაში
კატეგორია:გამოგონილი პერსონაჟები ნერვული ანორექსიით
კატეგორია:გამოგონილი გეი მამაკაცები
კატეგორია:გამოგონილი ლგბტ პერსონაჟები ლიტერატურაში
კატეგორია:გამოგონილი ლგბტ პერსონაჟები სატელევიზიო დრამაში
კატეგორია:მამაკაცი პერსონაჟები ლიტერატურაში
კატეგორია:თინეიჯერი პერსონაჟები ლიტერატურაში
კატეგორია:თინეიჯერი პერსონაჟები სატელევიზიო დრამაში
კატეგორია:2014 წელს შექმნილი ლიტერატურული პერსონაჟები
კატეგორია:2022 წელს შექმნილი სატელევიზიო პერსონაჟები
კატეგორია:გამოგონილი პერსონაჟები ობსესიურ-კომპულსიური აშლილობით
კატეგორია:გამოგონილი პერსონაჟები ფსიქიკური აშლილობებით